Hof sal beslis oor Tlokwe-kandidate – praag.co.za
Die kandidate het verlede week 'n hofgeding aanhangig gemaak teen die Onafhanklike Verkiesingskommissie se beslissing om hulle vir die tussenverkiesing te diskwalifiseer.
Hulle voer aan dat sommige OVK-amptenare moedswillig sekere dokumente versteek het, wat tot hul diskwalifikasie gelei het. Hulle is ook blykbaar deur die OVK in kennis gestel dat al hul dokumentasie in orde was.
'n Senior OVK-amptenaar in Tlokwe is as voorsorg maatreël met verlof gestuur, hangende die uitslag van die saak. Sou die klaers die saak wen, is daar 'n sterk moontlikheid dat die tussenverkiesing uitgestel gaan word.
Die tussenverkiesing word as noodsaaklik vir die ANC gesien om beheer van die munispaliteit van die DA af terug te wen. – RSG
Skrywer Karin RoodtGepubliseer op 17 September 2013 Kategorieë Nuus, Suider-AfrikaSleutelwoord ANC, Bloemfontein, DA, Onafhanklike Verkiesingskommissie, OVK-amptenare, Tlokwe, verkiesingshof